૧૦૦૦ નાં દરની ચલણી નોટો ચલણમાંથી રદ કરતા અને આ નોટો માત્ર બેંકો, સરકારી હોસ્પિટલો તથા પેટ્રોલ પંપો ઉપર જ ઉપયોગ કરી શકાય છે તેવી પ્રાથમિક પરિપત્ર જાહેર કરતા લોકોને નોટો ચલણ માટે પેટ્રોલ પંપો અથવા બેંકોની લાંબી કતારોમાં ઉભા રહેવું પડતું હતું પરંતું સરકારે તેમાં પાછળથી ફેરફાર કરી સ્થાનિક સ્વરાજ્યની સંસ્થાઓ, નગરપાલિકાઓ, કોર્પોરેશનો, વીજ કંપનીઓમાં બાકી વેરા કે વીજ બિલમાં પ૦૦ અને ૧૦૦૦ ની નોટો ભરી શકાય તેવી જાહેરાત કરતા રાજ્યની તમામ નગરપાલિકાઓ, વીજ કંપનીઓમાં લોકો પોતાના પાછલા વેરાઓ વીજ બિલ ભરવા માટે ઘસી આવ્યા હતા જ્યારે પાટણ નગરપાલિકાએ પણ સરકારના આદેશ મુજબ પોતાના પાછલી વેરા વસુલાત માટેની જાહેરાત કરતા પાટણ નગરપાલિકા ખાતે લોકો પોતાના વિવિધ વેરા જેવા કે ઘર વેરા, પાણી વેરો, ડ્રેનેજ વેરો, શિક્ષણવેરો, સ્ટ્રીટલાઈટ વેરો, સફાઈ વેરો ભરવા માટે મોટી સંખ્યામાં લાંબી કતારોમાં જોડાયા હતા.